Diari Oficial de la Generalitat Valenciana


Sumari del DOGV 5216, del 10-03-2006 (2006/2641)

Resolució de 3 de març de 2006, del conseller d'Infraestructures i Transport, relativa a la informació pública complementària i alçament d'actes prèvies a l'ocupació temporal de l'expedient d'expropiació forçosa incoat amb motiu de la construcció de la nova línia 132 kV Vilanova . Gandia, tram 2, entre el suport núm. 56 i el suport núm. 90, així com altres actuacions complementàries consistents en les desviacions de la línia a 66 kV Alzira . Tavernes . Gandia i la línia a 132 kV Alzira . Gandia, en els termes municipals de Simat de la Valldigna, Benifairó de la Valldigna, Tavernes de la Valldigna i Xeraco, província de València. (ATLINE 2004/390/46 i ATLINE 2004/808/46) (JUEXPR 2005/47) primer expedient complementari.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5216

Data del DOGV
:   10-03-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/2641


Organisme emissor
:   Conselleria d'Infraestructures i Transport

Tipus de document
:   Anunci

Resolució de 3 de març de 2006, del conseller d'Infraestructures i Transport, relativa a la informació pública complementària i alçament d'actes prèvies a l'ocupació temporal de l'expedient d'expropiació forçosa incoat amb motiu de la construcció de la nova línia 132 kV Vilanova . Gandia, tram 2, entre el suport núm. 56 i el suport núm. 90, així com altres actuacions complementàries consistents en les desviacions de la línia a 66 kV Alzira . Tavernes . Gandia i la línia a 132 kV Alzira . Gandia, en els termes municipals de Simat de la Valldigna, Benifairó de la Valldigna, Tavernes de la Valldigna i Xeraco, província de València. (ATLINE 2004/390/46 i ATLINE 2004/808/46) (JUEXPR 2005/47) primer expedient complementari. [2006/2641]  
Per resolució de 29 de juliol de 2005, de la Direcció General d'Energia de la Conselleria d'Infraestructures i Transport, es va atorgar a Iberdrola Distribución Eléctrica, SAU, autorització administrativa, es van aprovar els projectes d'execució i es va declarar, en concret, la utilitat pública de la nova línia 132 kV Vilanova . Gandia, tram 2, entre el suport núm. 56 i el suport núm. 90, així com altres actuacions complementàries consistents en les desviacions de la línia a 66 kV Alzira . Tavernes . Gandia i la línia a 132 kV Alzira . Gandia, en els termes municipals de Simat de la Valldigna, Benifairó de la Valldigna, Tavernes de la Valldigna i Xeraco, província de València. (ATLINE/2004/390/46 i ATLINE/2004/808/46).  
La dita declaració d'utilitat pública, de conformitat amb el que disposa l'article 54 de la Llei 54/1997, de 27 de novembre, del Sector Elèctric, porta implícita la necessitat ocupació dels béns i drets afectats i implica la urgent ocupació d'estos als efectes del que establix l'article 52 de la Llei d'Expropiació Forçosa, de 16 de desembre de 1954.  
Per mitjà de document presentat en el Servici Territorial d'Energia de València, en data 29 de desembre de 2005, Iberdrola Distribución Eléctrica, SAU, va indicar que, efectuat el replantejament previ de l'obra que s'ha d'executar, resulta que en el tram subterrani que discorre pels termes municipals de Benifairó de la Valldigna i Simat de la Valldigna, comprés entre el suport de transició aeri subterrani núm. 64 i el suport de transició subterrani aeri núm. 75, la falta d'amplària i sinuositat dels camins pels quals discorrerà la línia soterrada, unida als desnivells existents entre les cotes d'estos i de les parcel.les confrontants i l'existència de séquies de reg contigües als camins esmentats, fa necessari que els treballs d'execució de l'obra es realitzen a rasa oberta.  
Per tant, donades les condicions tècniques necessàries per a la correcta realització de les obres, i a fi de conjugar l'execució d'estes en subterrani amb la continuïtat del trànsit rodat en els camins afectats i l'accés a les parcel.les pròximes a estos, es fa indispensable ocupar temporalment les parcel.les confrontants a tals camins.  
L'ocupació temporal indicada es fa necessària per a poder establir camins provisionals, depòsits de materms, permetre el pas de vehicles i persones, personal de l'obra i maquinària, fer amuntegament de terres i materms i procedir, en definitiva, a l'execució de les obres en condicions que garantisquen el correcte desenvolupament d'estes, tant des del punt de vista tècnic com de seguretat per a les persones i coses.  
L'article 108.2 de la Llei d'Expropiació Forçosa disposa que l'administració, així com les persones o entitats que s'hagueren subrogat en els seus drets, podran ocupar temporalment els terrenys propietat del particular per a establir estacions i camins provisionals, tallers, magatzems, depòsits de materms i qualssevol altres més que requerisquen les obres prèviament declarades d'utilitat pública, tant pel que es referix a la seua construcció com a la seua reparació o conservació ordinàries.  
D'altra banda, l'article 111 de la LEF establix que als efectes anteriorment indicats, la declaració d'utilitat pública o d'interés social comporta el dret a les ocupacions temporals que el fi concret de l'expropiació exigisca.  
A més, la no-ocupació temporal de les finques particulars implicaria la impossibilitat d'executar les obres, ja que són necessàries per a establir camins provisionals, magatzems i depòsits de materms, entre altres, i no hi ha un altre espai, ni públic ni privat que puga servir a tals fins.  
Per tot el que s'ha exposat, en virtut i als efectes assenyalats en el capítol II, títol II de l'esmentada Llei d'Expropiació Forçosa i concordants del reglament per a la seua aplicació de 26 d'abril de 1957, i fent ús de les facultats que m'atorga l'article 8 del Reglament Orgànic i Funcional de la Conselleria d'Infraestructures i Transport, aprovat per Decret 182/2004, d'1 d'octubre, del Consell de la Generalitat, he resolt sotmetre a informació pública complementària a l'efecte d'ocupació temporal, durant el termini de quinze (15) dies, computats en la forma establida en l'article 17.1 del Reglament de la Llei d'Expropiació Forçosa, perquè els propietaris que figuren en la relació annexa i totes les altres persones o entitats que s'estimen afectades per les obres, puguen consultar el projecte i formular per escrit les al.legacions que consideren oportunes només als efectes d'esmenar els possibles errors que hi haja en la relació esmentada, d'acord amb el que establix la Llei d'Expropiació Forçosa i l'article 56.2 del Reglament per a la seua aplicació.  
El projecte d'expropiació, plans i relació de béns i drets afectats podran ser consultats en les dependències del Servici Territorial d'Energia de València, situat en el carrer Gregorio Gea, 27 (Edifici PROP). Igualment, els plans d'expropiació i la relació de béns i drets afectats podran ser consultats en les oficines dels ajuntaments on es troben les finques afectades.  
Així mateix, en compliment del que disposa l'article 52 de la Llei d'Expropiació Forçosa, he resolt convocar els titulars dels béns i drets afectats perquè compareguen en els ajuntaments on es troben les finques afectades, segons el calendari que a continuació s'indica, com a punt de reunió per a dur a terme l'alçament d'actes prèvies a l'ocupació temporal i, si procedira, el de les d'ocupació definitiva, de conformitat amb el procediment que establix el precitat article  
L'alçament d'actes tindrà lloc el dia 8 de maig a l'Ajuntament de Benifairó de la Valldigna i els dies 9, 10, 11 i 12 de maig a l'Ajuntament de Simat de la Valldigna.  
L'orde d'alçament d'actes es comunicarà a cada interessat per mitjà de l'oportuna cèdula de citació. Figurarà la relació de titulars convocats en el tauler d'edictes dels ajuntaments assenyalats i al final d'este anunci. Es comunica que la present publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de notificació de la present resolució en els casos de titular desconegut, amb domicili ignorat o a aquells en què, intentada la notificació, no s'haguera pogut realitzar.  
En l'expedient expropiatori Iberdrola Distribución Eléctrica, SAU, tindrà la condició de beneficiària de l'expropiació, i assumirà les facultats i obligacions que establix l'article 5.2 del Reglament d'Expropiació Forçosa, de 26 d'abril de 1957, i seran a càrrec seu totes les despeses i indemnitzacions que es produïsquen com a conseqüència de l'ocupació temporal.  
València, 3 de març de 2006.. El conseller: José Ramón García Antón.